[image: ]

KĖDAINIŲ RAJONO SAVIVALDYBĖS TARYBA
1. 
1. SPRENDIMAS
1. DĖL VIEŠOSIOS ĮSTAIGOS „VERŽLUSIS NEVĖŽIS“ ATLEIDIMO 
1. NUO NUOMOS MOKESČIO

2021 m. vasario 26 d. Nr. TS-34
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 18 punktu ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Kėdainių rajono savivaldybės taryba nusprendžia:
Atleisti viešąją įstaigą „Veržlusis Nevėžis“ nuo Kėdainių rajono savivaldybei nuosavybės teise priklausančių Kėdainių sporto centro patikėjimo teise valdomų, naudojamų ir disponuojamų Sveikatingumo ir sporto centro patalpų (pagrindinės sporto salės aikštelės su dviejomis persirengimo rūbinėmis nuoma sporto renginiams ir arenos nuoma nekomerciniam renginiui), esančių adresu: J. Basanavičiaus g. 1A, Kėdainiai, nuomos mokesčio nuo 2021 m. sausio 1 d. iki 2021 m. gruodžio 31 d.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					Valentinas Tamulis 

